CELEX: 32017D0802
Language: fi
Date: 2017-05-10 00:00:00
Title: Komission täytäntöönpanopäätös (EU) 2017/802, annettu 10 päivänä toukokuuta 2017, PHMB:n (1600; 1.8) hyväksymättä jättämisestä vanhana tehoaineena käytettäväksi biosidivalmisteissa valmisteryhmässä 5 (ETA:n kannalta merkityksellinen teksti. )

11.5.2017   
            
            
               FI
            
            
               Euroopan unionin virallinen lehti
            
            
               L 120/29
            
         KOMISSION TÄYTÄNTÖÖNPANOPÄÄTÖS (EU) 2017/802,
   annettu 10 päivänä toukokuuta 2017,
   PHMB:n (1600; 1.8) hyväksymättä jättämisestä vanhana tehoaineena käytettäväksi biosidivalmisteissa valmisteryhmässä 5
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:
   
               (1)
            
            
               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu PHMB (1600; 1.8).
            
         
               (2)
            
            
               PHMB (1600; 1.8) on arvioitu käytettäväksi asetuksen (EU) N:o 528/2012 liitteessä V kuvatussa valmisteryhmässä 5 (juomavesi).
            
         
               (3)
            
            
               Ranska, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomuksen sekä suosituksensa 23 päivänä marraskuuta 2015.
            
         
               (4)
            
            
               Delegoidun asetuksen (EU) N:o 1062/2014 7 artiklan 2 kohdan mukaisesti biosidivalmistekomitea valmisteli 12 päivänä lokakuuta 2016 Euroopan kemikaaliviraston lausunnon ottaen huomioon arvioinnista vastaavan toimivaltaisen viranomaisen päätelmät.
            
         
               (5)
            
            
               Tämän lausunnon mukaan biosidivalmisteiden, joita käytetään valmisteryhmässä 5 ja jotka sisältävät PHMB:tä (1600; 1.8), ei ehkä odoteta täyttävän asetuksen (EU) N:o 528/2012 19 artiklan 1 kohdan b alakohdassa vahvistettuja vaatimuksia. Ympäristöriskien arvioinnissa ilmeni kyseisessä valmisteryhmässä riskejä, joita ei voida hyväksyä.
            
         
               (6)
            
            
               Sen vuoksi ei ole aiheellista hyväksyä PHMB:tä (1600; 1.8) käytettäväksi biosidivalmisteissa valmisteryhmässä 5.
            
         
               (7)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   PHMB:tä (1600; 1.8) (EY-numero: ei ole, CAS-numero 27083-27-8 ja 32289-58-0) ei hyväksytä käytettäväksi tehoaineena biosidivalmisteissa valmisteryhmässä 5.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 10 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).